Сафар Ҳақдодов

Сафар Ҳақдодов (номи пурра: Сафар Маҳмудович Ҳақдодов; зод. 5 августи 1961, ноҳияи Восеъ) — сенариянавис, актёр, продюсер ва ходими синамои Тоҷикистон. Раиси Иттифоқи синамогарони Тоҷикистон (аз соли 2011), муассиси ҷашнвораи байналмилалии «Дидор». Барандаи Гран-при ва ҷоизаҳои сершумори байналмилалӣ.

 Зиндагинома 
Сафар Ҳақдодов 5 августи соли 1961 дар ноҳияи Восеъи вилояти Хатлон ба дунё омадааст. Солҳои 1978—1983 дар факултаи филологияи тоҷики Донишгоҳи давлатии Тоҷикистон таҳсил намудааст. Сарфи назар аз таҳсилоти филологӣ, ба далели шавқу рағбати зиёд ба синамо, фаъолияти худро баъд аз донишгоҳ дар ин соҳа оғоз кард.

 Фаъолияти ҳунарӣ 
Фаъолияти кории худро соли 1986 дар киностудияи «Тоҷикфилм» оғоз кард. Нахустин қадамҳои ӯ дар офаридани саҳнаҳои ҳаҷвии маҷаллаи синамоии «Калтак» буд, ки роҳи ӯро ба синамои калон кушод.

 Иттифоқи синамогарон ва ҷашнвораҳо 
Аз соли 2011 Сафар Ҳақдодов раиси Иттифоқи синамогарони Тоҷикистон мебошад. .

Ӯ муассис ва раҳбари аввалин ва ягона ҷашнвораи байналмилалии синамо дар кишвар — «Дидор» (таъсис соли 2004) мебошад. Ҳамчунин дар ташкили ҷоизаи миллии синамоии «Тоҷи Сомон» нақши калидӣ дорад.

 Филмшиносӣ (нақшҳо) 
 1989 — «Тиреза» (Window) — филми кӯтоҳ;
 1991 — «Ситораҳои сари танур» — нақши Амон;
 1991 — «Вақти алафи зард» — нақши девона;
 2009 — «Марде, ки бо барф омад» (Man Who Came with the Snow).

 Филмшиносӣ (сенария) 
 1991 — «Хоб дар бедорӣ» (муаллиф);
 2005 — «Носири Хусрав ва...» (мустанад);
 2009 — «Қиёми рӯз» (муаллиф);
 2014 — «Муаллим» (муаллиф);
 2024 — «Роҳ» (муаллиф);
 2026 — «Решаҳо» (муаллиф);
 2026 — «Ҷомӣ ва Навоӣ» (муаллифи сенария аз ҷониби Тоҷикистон).

 Ҷоизаҳо ва эътироф 
 Гран-прии ҷашнвораи байналмилалии синамо дар шаҳри Тампер (Финландия) барои филми «Хоб дар бедорӣ» (1991).
 Ҷоизаи «Саманди тиллоӣ» барои беҳтарин коргардонӣ (барои филми «Қиёми рӯз», Эрон).
 Дар маҷмӯъ соҳиби беш аз 11 ҷоиза дар ҷашнвораҳои байналмилалӣ.
 Соли 2024 барои филми «Роҳ» Ҷоизаи давлатии Тоҷикистон ба номи Абуабдуллоҳи Рӯдакӣ - ро соҳиб  шуд.

 Эзоҳ 

 Пайвандҳои беруна 
 Саҳифаи Сафар Ҳақдодов дар Kino-Teatr.ru
 Сафар Ҳақдодов: Робитаҳои хориҷӣ барои табодули таҷриба судманд аст — Адабиёт ва санъат.

Гурӯҳ:Актёрҳои Тоҷикистон
Гурӯҳ:Сенариянависони Тоҷикистон
Гурӯҳ:Продюсерҳои Тоҷикистон
Гурӯҳ:Зодагони ноҳияи Восеъ
Гурӯҳ:Зодагони 1961
Гурӯҳ:Хатмкардагони Донишгоҳи миллии Тоҷикистон